માનવમિત્ર, ગાંધીનગર : રાજ્યમાં લેવાયેલ ધોરણ- ૧૦ના પરિણામની તારીખ આજે આખરે ગુજરાત માધ્યમિક અને ઉચ્ચત્તર માધ્યમિક શિક્ષણ બોર્ડ દ્વારા જાહેર કરવામાં આવી છે. ધોરણ-૧૦નું પરિણામ તા.૨૮મી મેના રોજ જાહેર કરવામાં આવશે. ધોરણ-૧૦ના વિદ્યાર્થીઓ અને તેમના વાલીઓ એ દિવસે સવારે ૮.૦૦ વાગે બોર્ડની વેબસાઇટ ડબલ્યુડબલ્યુડબલ્યુ. જીએસઇબી.ઓઆરજી પરથી પરિણામ જોઇ શકશે. જ્યારે વિદ્યાર્થીઓને તેમની સ્કૂલમાંથી ૧૧.૦૦થી ૨.૦૦ દરમ્યાન માર્કશીટ મળી જાય તેવી વ્યવસ્થા કરવામાં આવી છે.